Golczewo

Golczewo je mesto v Poľsku v Západopomoranskom vojvodstve v okrese Powiat kamieński v rovnomennej gmine.

Žije tu 2 706 obyvateľov (30.6.2007).

 História 
V deviatom storočí vzniklo nad oboma jazerami sídlo, ktoré malo chrániť prístup k Wolinu. V priebehu ďalších storočí sídlo nadobudlo podobu hradu so slovanskou osadou. V trinástom storočí tu v štyridsiatich domoch žilo niekoľko stoviek obyvateľov, ktorí sa venovali poľnohospodárstvu, remeslám a obchodu. V roku 1304 ho so súhlasom štetínskeho kniežaťa odkúpilo kameňopomoranské biskupstvo. Počas štrnásteho storočia populácia prekročila 1000 obyvateľov. V osade sa miešala mestská zástavba s vidieckou. Konali sa tu trhy s drevom, dobytkom a koňmi. Osobitným odvetvím miestnych remesiel bola výroba člnov pre rybárske osady pri Štetínskom zálive. Časť obyvateľov sa tiež živila splavovaním dreva po rieke Niemica. V roku 1405 hrad získali pomoranskí vojvodovia, ale od roku 1436 sa vrátil do majetku biskupov, ktorí tu v roku 1454 usporiadali biskupský snem. V roku 1684 sa mesto aj s celým biskupstvom stalo súčasťou Braniborského markgrófstva.

Počas druhej svetovej vojny bolo zničených 40 % mesta. Pôvodní obyvatelia museli po vojne odísť do Nemecka. Mesto získalo nový názov, ale ešte predtým sa krátko používali mená Goleszewo a Goliszewo.

Dňa 1. januára 1990 získalo Golczewo štatút mesta.

 Doprava 
Cez mesto vedú dve okružné turistické trasy:
  červenou značkou vyznačená trasa Golczewský les (15,5 km)
  žltou značkou vyznačená trasa Údolie Niemice (17,5 km)

 Pamiatky 
 Kostol svätého Ondreja Bobolu zo šestnásteho storočia
 Pozostatky biskupského hradu z prelomu trinásteho a štrnásteho storočia, ktorým dominuje 33 metrov vysoká veža
 Prírodná rezervácia Golczewskie Uroczysko asi tri kilometre severovýchodne od mesta

 Partnerské mestá 
  Joachimsthal, Nemecko
  Nohant-Vic, Francúzsko

 Galéria 

 Iné projekty 

 Zdroj 

Kategória:Mestá v Západopomoranskom vojvodstve
Kategória:Powiat kamieński